L'Ajuntament de Sagunt ret homenatge a la dona més longeva de la ciutat amb 106 anys
22 de febrer 2018

![Imagen 1](/media/adbjovtn/57-mujer-106-anos.jpg)

Antonia Pérez Hernández és amb 106 anys la dona més longeva de Sagunt. I per este motiu, demà divendres, 23 de febrer a les 18 hores, l'Ajuntament de Sagunt li retrà homenatge en un acte al Saló de Plens al que assistirà l'alcalde de Sagunt, Quico Fernández, així com familiars i amics d'Antonia.  

Amb domicili al Port de Sagunt, Antonia és natural de Totana (Múrcia), però després de casar-se i tindre cinc fills -Antonio, Miguel, Ana, Eusebia i Carmen-, el seu marit va viatjar a Sagunt amb bicicleta, on vivia un familiar, per a buscar un treball. Ací va començar a treballar en l'horta i en 1952 va traslladar tota la família al nucli porteny.  

  

Malgrat que en el seu poble natal va treballar durant un temps en un magatzem d'ametles, Antonia ha sigut sempre mestressa de casa i ha dedicat tota la seua vida a cuidar dels seus cinc fills, i posteriorment dels seus 14 néts, 17 besnéts i un rebesnét.  

  

Des que fa 30 anys Antonia quedara vídua, ha viscut amb els seus fills, però fa quatre anys va demanar tornar a sa casa, al carrer La Pau, on des d’aleshores viu amb una cuidadora.​​​  

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-ret-homenatge-a-la-dona-mes-longeva-de-la-ciutat-amb-106-anys/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-ret-homenatge-a-la-dona-mes-longeva-de-la-ciutat-amb-106-anys/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-ret-homenatge-a-la-dona-mes-longeva-de-la-ciutat-amb-106-anys/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-ret-homenatge-a-la-dona-mes-longeva-de-la-ciutat-amb-106-anys/)